Apel

pentru înscrierea la

**Festivalul-concurs „CDIdei în cărţi”**

ediţia a III-a, 2017 – la nivel regional

# Casa Corpului Didactic Sibiu în parteneriat cu Inspectoratul Școlar Judeţean Sibiu, CCD Cluj, CCD Gorj, CCD Mureș, CCD “G. Tofan” Suceava, Biblioteca Judeţeană Astra Sibiu și Facultatea de Litere şi Arte Sibiu lansează apelul pentru înscrierea la ediţia a III-a a Festivalului-concurs „CDIdei în cărţi”. Acest *Festival-concurs* este înscris în Calendarul Activităţilor Educative de la nivel Regional în anul 2017, cu Nota Inspectoratului Şcolar Judeţean Sibiu, nr. 6656 din 26.10.2016, la poziţia 31.

## Informaţii despre Festivalul-concurs „CDIdei în cărţi”

F*estivalul* a preluat ideea unei activităţi de animaţie de lectură, cu caracter nonformal, aceea a Muzeului literar.

În cadrul Festivalului-concurs „CDIdei în cărţi” elevii, în echipe de câte trei, coordonaţi de un cadru didactic, vor alege o lucrare (roman, nuvele, povești, povestiri, poezii, lucrare documentară ș.a.) pe care să o citească și vor realiza următoarele produse:

a. un obiect reprezentativ din acea lucrare

b. descrierea obiectului realizat

c. un extras (citat din lucrare) care cuprinde un pasaj cu descrierea obiectului

d. descrierea lucrării citite (autor, titlul, editura, gen literar, rezumatul lucrării).

Tema propusă pentru lectură este “cultură şi civilizaţie”.

Produsele realizate vor fi prezentate în cadrul Festivalului la nivelul unităţii, în etapa judeţeană sau cea regională. Cerinţele minime pentru fiecare produs sunt cuprinse în anexa 1.

Festivalul se desfășoară pe trei categorii de vârstă astfel:

* clasele III- IV
* clasele V-VI
* clasele VII- VIII

Pentru fiecare categorie de vârstă sunt câte patru secţiuni definite în funcţie de domeniul din care este aleasă lucrarea ce urmează a fi citită în conformitate cu Clasificarea Zecimală Universală. Se vor alege lucrări din următoarele domenii (2, 5, 8, respectiv 9):

2. Religie. Mitologie

5. Ştiinţe naturale

8. Limbi. Lingvistică. Literatura

9. Istorie. Geografie

**Scopul** Festivalului-concurs „CDIdei în cărţi” este de a asigura cadrul pentru dezvoltarea, demonstrarea şi manifestarea competenţelor elevilor în domeniul culturii şi civilizaţiei prin intermediul structurilor info-documentare, ca resurse în formarea competenţelor-cheie, utilizând metode ale educaţiei nonformale.

**Obiectivul general** al Festivalului-concurs „CDIdei în cărţi”, ediţia a III-a îl reprezintă dezvoltarea, demonstrarea şi manifestarea competenţelor elevilor în domeniul culturii şi civilizaţiei din cinci judeţe: Sibiu, Cluj, Gorj, Mureș, Suceava.

**Obiectivele** Festivalului concurs „CDIdei în cărţi” în anul 2017 sunt:

a. Dezvoltarea abilităţilor de lectură, a competenţelor info-documentare și a competenţelor TIC și de comunicare pentru cel puţin 900 elevi din unităţile de învăţământ din judeţele Sibiu, Cluj, Gorj, Mureș, Suceava, valorificând informaţii din domeniul culturii şi civilizaţiei;

b. Dezvoltarea unei reţele regionale de cel puţin 75 Centre de Documentare şi Informare (CDI) ca resursă în domeniul educaţiei nonformale în comunităţile în care funcţionează;

c. Diseminarea exemplelor de bună practică rezultate în cadrul Festivalului – concurs în cel puţin 100 unităţi şcolare până în 31 octombrie 2017.

## Activităţile principale ale Festivalului–concurs „CDIdei în cărţi”, nivel regional, 2017

|  |  |
| --- | --- |
| 1. Lansarea Festivalului-concurs „CDIdei în cărţi” la nivel regional și judeţean | 16.01- 3.02.2017 |
| 1. Înscrierea unităţilor de învăţământ la Festivalul-concurs „CDIdei în cărţi” | 3.02- 24.02.2017 |
| 1. Inscrierea elevilor la Festivalul-concurs „CDIdei în cărţi” | 27.02- 19.03.2017 |
| 1. Festivalul-concurs „CDIdei în cărţi” la nivelul unităţii de învăţământ | 20.03-14.05.2017 |
| 1. Festivalul-concurs „CDIdei în cărţi” la nivel judeţean | 15.05 - 25.05.2017 |
| 1. Festivalul-concurs „CDIdei în cărţi” la nivel regional | 1 iunie 2017 |
| 1. Promovarea Festivalului. | Ianuarie-octombrie 2017 |

## Cine poate participa Festival?

Pot participa la activităţile proiectului elevii din clasele a III-a până în clasele a VIII-a, inclusiv, din unităţile de învăţământ din judeţele Sibiu, Cluj, Gorj, Mureș și Suceava, înscrise la Festivalul-concurs „CDIdei în cărţi”.

Elevii care doresc să participe la Festivalul-concurs „CDIdei în cărţi” vor fi selectaţi de cadre didactice care predau în unitatea de învăţământ, de bibliotecarii şcolari din unităţile înscrise în proiect sau se pot înscrie din proprie iniţiativă, formând echipe de câte trei elevi care își vor alege un cadru didactic coordonator/ bibliotecar.

Se pot înscrie în proiect cadre didactice care predau în unitatea de învăţământ și bibliotecarii școlari din unităţile înscrise în proiect.

## Cum se realizează înscrierea la Festival?

Pot fi înscrise în proiectul Festivalul-concurs „CDIdei în cărţi” 2017 doar unităţile de învăţământ în care există nivel de învăţământ primar și/ sau gimnazial din judeţele Sibiu, Cluj, Dâmboviţa, Mureș și Suceava.

* Etapa I. Înscrierea unităţilor de învăţământ la Festivalul-concurs „CDIdei în cărţi”

În perioada 3.02 - 14.02.2017, directorii unităţilor de învăţământ care doresc să se înscrie în proiect vor numi o persoană responsabilă cu implementarea proiectului, de preferinţă profesorul documentarist, responsabilul CDI sau bibliotecarul școlar, numită Responsabilul la nivelul unităţii.

Responsabilul la nivelul unităţii va completa corespunzător, până în data de 24 februarie 2017, formularul de înscriere de pe site-ul proiectului Festivalul-concurs „CDIdei în cărţi” 2017, <https://cdidei.wordpress.com/>, la secţiunea *Înscriere în proiect.* Atenţie! În data de 24.02.2017, ora 24, formularul se va închide.

Pentru realizarea obiectivelor proiectului unităţile înscrise vor primi metodologia proiectului și vor semna acorduri de colaborare/ parteneriate cu conducerea Casei Corpului Didactic din fiecare judeţ.

Toate formularele se găsesc și pot fi descărcate sau completate pe site-ul proiectului.

# Etapa a II-a. Înscrierea elevilor la Festivalul-concurs „CDIdei în cărţi”

Înscrierea elevilor la Festivalul-concurs „CDIdei în cărţi” 2017 se va realiza în perioada 27 februarie – 19 martie 2017.

Cadrele didactice care doresc să coordoneze echipele vor completa un formular tip furnizat de CCD Sibiu. Un cadru didactic / bibliotecar nu poate coordona mai mult de 3 echipe de elevi. Responsabilul la nivelul unităţii va fi neapărat și coordonator al cel puţin unei echipe de elevi.

Coordonatorii echipelor de elevi vor stabili împreună cu elevii lucrarea ce urmează să fie citită de elevi și apoi vor completa corespunzător Formularele de înscriere online de site-ul proiectului (la secţiunea Înscrierea în proiect).

## Festivalul la nivelul unităţii de învăţământ

Desfășurarea Festivalului-concurs „CDIdei în cărţi” la nivelul unităţii de învăţământ va avea loc în perioada **20 martie – 14 mai 2017.**

Elevii, coordonaţi de cadrele didactice, vor citi lucrarea aleasă şi vor realiza produsele solicitate pentru *Festival* în afara orelor de clasă. Activităţile cu elevii vor fi planificate de către coordonatorii echipelor.

Coordonatorii echipelor de elevi și responsabilii din unităţi vor fi sprijiniţi pentru activitatea ce urmează să o desfășoare cu elevii, de către coordonatorii judeţeni din fiecare judeţ participant la *Festival.*

După realizarea produselor de către elevi, responsabilii la nivelul unităţilor vor organiza o activitate de evaluare a produselor realizate, utilizând instrumentele de evaluare din proiect. Vor fi selectate pentru a participa la etapa judeţeană doar echipajele care au realizat produse care respectă criteriile minime propuse.

## Festivalul-concurs – etapa judeţeană

Etapa judeţeană a Festivalului-concurs „CDIdei în cărţi” se va desfășura în perioada **15 – 25 mai 2017** în fiecare judeţ participant şi va fi organizată şi coordonată de casele corpului didactic din fiecare judeţ prin coordonatorii judeţeni.

* SIBIU: Camelia Ioana Vancu –   profesor metodist CCD Sibiu,  [camelia.vancu@gmail.com](mailto:camelia.vancu@gmail.com)
* CLUJ: Pompilia Herman – profesor metodist CCD Cluj, [pompiliaherman@yahoo.com](mailto:pompiliaherman@yahoo.com)
* GORJ: Gabriela Gorun – profesor metodist CCD Gorj, [ggorunccd@gmail.com](mailto:ggorunccd@gmail.com)
* MUREŞ: Liliana Urzică- profesor metodist CCD Mureș
* SUCEAVA:  Traian Duminică- profesor metodist CCD “G. Tofan” Suceava, [traian\_duminica@yahoo.com](mailto:traian_duminica@yahoo.com)

Elevii, coordonaţi de cadrele didactice, vor prezenta produsele realizate (maximum 15 minute) în cadrul standului organizat în cadrul *Festivalului.*

Un juriu la nivel judeţean format din 5-7 persoane (coordonatorul judeţean, reprezentanţi ai partenerilor, inspectori școlari, specialiști) va evalua prezentarea orală și produsele realizate de elevi și, în ordinea descrescătoare a punctajelor obţinute, vor acorda premii pe secţiuni și pe categorii de vârstă.

Numărul echipelor premiate cu premii sau menţiuni va fi de cel mult 25% din totalul echipelor participante la etapa judeţeană.

## Festivalul – concurs – etapa regională

La Festivalul – concurs “CDIdei în cărţi” – etapa regională vor participa echipele de elevi care au primit premii sau menţiuni la etapa judeţeană a *Festivalului* și va avea loc la **Biblioteca Judeţeană Astra Sibiu** în data de **1-2.06.2017.**

Elevii, coordonaţi de cadrele didactice, vor pregăti prezentarea produselor realizate şi vor prezenta în cadrul standului organizat o prezentare în mod creativ (utilizând instrumente TIC sau un film) de 15 minute a acestora.

Un juriu format din coordonatorii judeţeni, reprezentanţi ai partenerilor, specialiști, va aprecia fiecare prezentare și se vor acorda premii, premii speciale și menţiuni.

Premiile speciale se vor acorda pentru: cel mai original jurnal, cea mai bună prezentare orală, cel mai bine realizat obiect, în funcţie de punctajele obţinute.

## Diplome, distincţii și adeverinţe

Casa Corpului Didactic Sibiu va acorda, în calitate de coordonator regional, diplome de participare elevilor și coordonatorilor echipelor de elevi care au **participat direct la Festivalul regional**, respectiv, diplome pentru premiere pentru cei care au fost premiaţi (atât pentru cei care au participat direct cât și cei care au participat indirect).

Casele Corpului Didactic din judeţele Sibiu, Cluj, Gorj, Mureș, Suceava, în calitate de coordonatori judeţeni, pot acorda diplome elevilor și coordonatorilor echipelor de elevi participanţi la Festivalul-concurs - etapa judeţeană și directorilor unităţilor de învăţământ care au avut echipe participante la nivel judeţean/ regional.

Casa Corpului Didactic Sibiu acordă diplome de participare și adeverinţe membrilor echipei de proiect.

Unităţile de învăţământ pot acorda diplome de participare doar elevilor participanţi care nu au fost selectaţi să participe la etapa judeţeană și coordonatorilor acestor echipe precum și colaboratorilor. Șablonul diplomelor va fi transmis de către CCD Sibiu precum și colaboratorilor.

Festivalul–concurs se va derula respectând prevederile din procedura ISJ Sibiu 5563/27/09/2016 de derulare a activităţilor cuprinse în CAERI 2017, precum și OMECTS nr. 3035/ 10.01.2012 pentru aprobarea Metodologiei cadru de desfășurare a competiţiilor școlare și a Regulamentului de organizare a activităţilor cuprinse în calendarul activităţilor educative școlare și extrașcolare.

**Toate informaţiile despre Festival se găsesc pe site-ul Festivalului :** [**https://cdidei.wordpress.com**](https://cdidei.wordpress.com)

Director CCD Sibiu,

Alexandru-Petru Dumbravă

L.S

Manager de proiect, coordonator regional

Mihaela-Carmen Seușan,